इस अवसर पर सीमा सुरक्षा बल बाड़मेर सेक्टर के उप महानिरीक्षक प्रतुल गौतम ने कहा कि सीमा सुरक्षा बल के स्थापना दिवस के उपलक्ष्य में रक्तदान शिविर का आयोजन किया जा रहा है। उन्होंने कहा कि सीमा सुरक्षा बल के जवान रक्तदान के लिए सदैव तत्पर है।उन्होंने रक्तदान के विविध पहलूओं पर विस्तार से जानकारी देते हुए बताया कि देश में कई बार सही समय पर रक्त न मिलने की वजह से प्रति वर्ष कई लोगों की मौत हो जाती है। उन्होंने कहा कि सड़क हादसों में हुए घायलों , गर्भावस्था से गुजर रही महिलाओं , बड़ी सर्जरी वाले मरीज, कैंसर के शिकार व्यक्तियों एवं थैलीसीमिया के शिकार बच्चों को सुरक्षित रक्त की बेहद आवश्यकता होती है। उन्होंने कहा कि रक्तदान करके न सिर्फ किसी की जिन्दगी बचाने जैसी अनमोल खुशी मिलती है बल्कि इससे हमारी सेहत को भी फायदा पहुंचता है। उन्होंने कहा रक्तदान से हार्ट अटैक की आशंका कम हो जाती है। डॉक्टर्स का मानना है कि रक्तदान से खून पतला होता है, जो कि हृदय के लिए अच्छा होता है। उन्होंने कहा कि रक्तदान में जितना खून लिया जाता है, वह 21 दिन में फिर से बन जाता है। ब्लड का वॉल्यूम तो शरीर 24 से 72 घंटे में ही पूरा बन जाता है।